Socialinė valstybė

Socialinė valstybė - valstybė, siekianti socialinio saugumo bei socialinio teisingumo, norėdama užtikrinti visų dalyvavimą visuomenės ir politiniuose procesuose, ypatingą dėmesį kreipdama socialinei politikai (socialinei apsaugai, socialiniam aprūpinimui, jo sistemai). Vadinamoji „socialinė valstybė“ siekia sumažinti socialinę nelygybę kiek tai leidžia valstybės įstatymai (pvz., gerbiant nuosavybės teisę). Socialinė valstybė bando pasiekti, kad ekonominis augimas turėtų poveikį visoms socialinėms grupėms ar, kad socialinė nelygybė visuomenėje nedidėtų. Teisiškai tai įtvirtina specialiomis normomis (žr. Socialinė teisė).

Geriausiai ekonomika suderinta ir socialinė gerovė klesti 32 pasaulio šalyse, kurios Jungtinių Tautų Žmogaus teisių komisijos įvardytos kaip visiškos demokratijos šalys: tai JAV, Kanada, Australija, Naujoji Zelandija, Japonija, Izraelis, Didžioji Britanija, Prancūzija, Švedija ir kt.Ar Lietuva bus socialinės gerovės valstybė?  

 Lietuva 
Lietuvai būdingas socialinės valstybės oficialiosios doktrinos neišplėtojimas. Teisės lygiu - socialinio valstybingumo formalus neįtvirtinimas Lietuvos Respublikos Konstitucijoje:

48 straipsnis
Kiekvienas žmogus gali laisvai pasirinkti darbą bei verslą ir turi teisę turėti tinkamas, saugias ir sveikas darbo sąlygas, gauti teisingą apmokėjimą už darbą ir socialinę apsaugą nedarbo atveju.

52 straipsnisValstybė laiduoja piliečių teisę gauti senatvės ir invalidumo pensijas, socialinę paramą nedarbo, ligos, našlystės, maitintojo netekimo ir kitais įstatymų numatytais atvejais.

1992 m. socialdemokrato Rimanto Lazdyno parengtame ir pateiktame svarstyti alternatyviame Lietuvos Respublikos Konstitucijos projekte (oficialiai nepaskelbta) buvo pasiūlyta principą, kad Lietuvos valstybė yra nepriklausoma demokratinė Respublika, konkretizuoti, nurodant, jog Lietuvos Respublika yra parlamentinė, teisinė ir socialinė valstybė, kurios „suverenas yra Lietuvos žmonės, šią galią įteisinę tapdami Lietuvos Respublikos piliečiais“ (Projekto 2 straipsnis).Juozas Žilys. Lietuvos valstybės valdžios modeliavimo kai kurie teisiniai istoriniai aspektai // Konstitucingumo raida Lietuvoje. Teisės problemos. 2001, Nr. 2 (32), Teisės institutas, Lietuvos Respublikos teisingumo ministerija. P. 7, 11

 Vokietija 
Vokietijos Konstitucija įtvirtina, kad Vokietija yra socialinė valstybė. Atitinkamai yra teisiškai pagrįsta bei sukurta aukšto lygio socialinio aprūpinimo sistema. 

Socialinio teisingumo siekti padeda net specialūs socialiniai teismai.

 Europa 
Europos socialinė chartija

 Šaltiniai 

 Literatūra 

 Jolanta Bieliauskaitė. Šiuolaikinė socialinės teisinės valstybės samprata. Disertacija (Teisė 01 S). Vadovas: prof. dr. Saulius Arlauskas (Mykolo Romerio universitetas, socialiniai mokslai, teisė 01 S). 

Kategorija:teisės principai
Kategorija:socialinė teisė
Kategorija:Socialinė politika